... કે આંદોલન કરવા માટે રચાયેલા સોશિયલ મીડિયા પ્લૅટફૉર્મ કે વૉટ્સઍપના સભ્ય ન હોવા જોઈએ. ફરજના સંબંધમાં સોશિયલ મીડિયાનો ઉપયોગ કરી, પોલીસ વિભાગ અથવા સરકારની ટિકા કરતી કે જાહેર ટિપ્પણી કરતી પોસ્ટ ન કરવી જોઈએ.' 

#4200gradepay

સરકારી પ્રાથમિક શાળાના શિક્ષકોએ સોશિયલ મીડિયા પર 4200 ગ્રેડ પેના હૅશટેગ સાથે એક આંદોલન છેડ્યું હતું.

એ હૅશટેગ ટ્રૅન્ડ જબરો વાઇરલ થયો હતો. પોલીસકર્મીઓએ જે 2800ના ગ્રેડ પે માટે ટ્વિટર પર આંદોલન ચલાવ્યું હતું તે શિક્ષકોના આ આંદોલન પછી શરૂ થયું હતું. 

2009માં જે પ્રાથમિક શાળાના શિ... બાકીનો લેખ લખો:
સ્વરાજ સહિતની ચૂંટણીઓનો સાગમટે બહિષ્કાર કરવામાં આવશે.

જોતજોતામાં ટ્વિટર પર આ આંદોલન ટ્વીટ-રીટ્વીટ થવા માંડ્યું હતું. 16 જુલાઈએ ગુજરાતમાં તો આ આંદોલન ટ્વિટરમાં ટોચ પર હતું જ, પરંતુ રાષ્ટ્રીય સ્તરે પણ ટ્વિટર પર ટૉપ ટેન ટ્રૅન્ડમાં હતું.

ફેસબુક પર પણ તેનું હૅશટેગ ટ્રેન્ડ થયું હતું. આ આંદોલન સાથે સંકળાયેલા દિનેશ બાંભણીયાએ એક ફોટો સોશિયલ મીડિયા પર શૅર કર્યો હતો, જેમાં આ હૅશટેગ આંદોલન રાજ્યભરમાં ટ્વિટર ટ્રૅન્ડમાં ટોચ પર હતું.

આ આંદોલનના સમર્થક તેમજ ટેટ (ટીચર એલિજિબિલિટી ટેસ્ટ)-ટુ પાસ ઉમેદવારોની ભરતી થાય એ માટે આંદોલન ચલાવી રહેલા હરદેવ વાળાએ બીબીસીને કહ્યું હતું કે "રાજ્યમાં 35000 કરતાં વધુ જગ્યાઓ પર અલગઅલગ તબક્કે ભરતી પ્રક્રિયા અટકેલી છે. ગુજરાતના બેરોજગાર યુવાનો અટવાયેલા છે."

"અમે અગાઉ મંત્રીઓને રજૂઆત કરી ચૂક્યા છીએ. રસ્તા પર ઊતરીને પણ આંદોલન કર્યાં હતાં. આ વખતે કોરોનાને લીધે રસ્તા પર મોટી સંખ્યામાં યુવક-યુવતીઓ એકઠા ન થઈ શકે, તેથી ટ્વિટર પર આ આંદોલન ચલાવવું એવું નક્કી થયું. ટ્વિટર માટે હૅશટેગ શું નક્કી કરવું એ અમારા વૉટ્સઍપ ગ્રૂપમાં ચર્ચા થઈ હતી."

"પહેલાં એવું નક્કી થયું કે 'પહેલાં ભરતી પછી ચૂંટણી' એવું હૅશટેગ રાખીએ. ત્યારબાદ ચર્ચાને અંતે ‘પહેલાં રોજગારી પછી ચૂંટણી’હૅશટેગ નક્કી થયું. અગાઉ જ્યારે અમે જાહેરમાં સાથે આંદોલન કરતાં ત્યારે પણ ટ્વિટર પર એના વિશે વિગતો રજૂ કરતા હતા. પરંતુ ક્યારેય આ રીતે બેરોજગારીનું આંદોલન ટ્વિટર પર પ્રચંડ રીતે ટ્રૅન્ડ નહોતું થયું. આ પહેલી વખત જોવા મળ્યું કે રાજ્યના શિક્ષિત બેરોજગારોએ ડિજિટલી એક થઈને ટ્વિટર પર આંદોલનનો એવો ટ્રૅન્ડ ચલાવ્યો કે એ ટૉપ ટેનમાં સામેલ હતું."

આ જ તરજ પર ટ્વિટર પર  #પહેલા_પાકવીમો_પછી_ચૂંટણી હૅશટેગ ટ્રૅન્ડ થયું હતું. જેમાં ગુજરાતનાં ખેડૂતોને પાકવીમો મળે એ માટેની માગ હતી.

ઉપરાંત,  #TET_TAT_ભરતી_નહીં તો_ચૂંટણી_બહિષ્કાર વગેરે હૅશટેગ ટ્વિટર પર ટ્રૅન્ડ થયા હતા. 2800 રૂપિયા પગારના ગ્રેડ પે મળે એ માટે આરોગ્યકર્મીઓએ પણ ટ્વિટર પર આંદોલન શરૂ કર્યું હતું અને ટ્રૅન્ડ થયું હતું. એનું ટ્વિટર હેશટેગ #2800gradepay_mphw_fhw_health_gujarat હતું. 

ટ્રૅન્ડ થાય તો રાષ્ટ્રીય સ્તરે નોંધ લેવાય

સોશિયલ મીડિયા પર આ આંદોલનની પ્રસ્તુતતા અને એની અસર વિશે કૉમ્યુનિકેશન સ્ટ્રેટેજિસ્ટ કુમાર મનીષ સાથે વાત કરી.

તેમણે બીબીસીને જણાવ્યું હતું કે "કોરોનાને લીધે લોકોનું એકબીજા સાથે મળવાનું પડકારજનક...